मिस यूनीवर्स 2002

**मिस यूनिवर्स २००२** ५१वां मिस यूनिवर्स प्रतियोगिता थी, जो २९ मई २००२ को रोबर्टो क्लेमेंटे कोलिज़ीयम, सैन जुआन, प्यूर्टो रिको में आयोजित की गई थी।

कार्यक्रम के समापन पर पुएर्टो रीको की डेनीस क्विनोन्स ने रूस की ओक्साना फ़ेदरोवा को मिस यूनिवर्स २००२ का ताज पहनाया।
यह पहली बार था जब रूस को मिस यूनिवर्स का ताज मिला।

फ़ेदरोवा का खिताब चार महीने बाद समाप्त कर दिया गया क्योंकि वह अपनी जिम्मेदारियों को पूरा करने के लिए यात्रा नहीं कर पा रही थीं।
उनकी जगह पनामा की प्रथम उपविजेता जस्टिन पासेक को नया मिस यूनिवर्स घोषित किया गया।

इस प्रतियोगिता में ७५ देशों की प्रतिभागियों ने हिस्सा लिया।
कार्यक्रम की मेजबानी फिल सिम्स और डेज़ी फुएंटेस ने की, जबकि मिस यूनीवर्स 1997 ब्रूक ली ने बैकस्टेज संवाददाता के रूप में कार्य किया।
इस कार्यक्रम में गायक मार्क एंथनी ने प्रस्तुति दी।

यह संस्करण मिस यूनिवर्स प्रतियोगिता का अंतिम संस्करण था जो सीबीएस चैनल पर प्रसारित हुआ।

## पृष्ठभूमि

### स्थान और तिथि
दिसंबर 2001 में, उस समय सैन जुआन के मेयर जॉर्ज सैंटिनी और मिस यूनिवर्स 2001 डेनीस क्विनोन्स ने सैन जुआन में एक प्रेस कॉन्फ्रेंस में हिस्सा लिया, जहाँ यह घोषणा की गई कि 2002 की प्रतियोगिता लगातार दूसरे वर्ष प्यूर्टो रिको में आयोजित की जाएगी।
सैन जुआन शहर को इस प्रतियोगिता के आयोजन स्थल के रूप में आठ अन्य शहरों में से चुना गया था।

### प्रतिभागियों का चयन
पचहत्तर देशों और क्षेत्रों की प्रतिभागियों ने इस प्रतियोगिता में हिस्सा लिया। एक प्रतिभागी को मूल विजेता के स्थान पर नियुक्त किया गया था।

#### प्रतिस्थापन
मिस एस्पान्या 2001 प्रतियोगिता की विजेता लोरेना आयाला ने संगठन के साथ हुए अनुबंध के उल्लंघन के कारण अपने परिवार द्वारा मिस एस्पान्या संगठन पर मुकदमा करने की धमकी देने के बाद संगठन से सभी संबंध समाप्त कर लिए। इसके परिणामस्वरूप, उन्होंने किसी भी अंतरराष्ट्रीय प्रतियोगिता में स्पेन का प्रतिनिधित्व करने का अधिकार खो दिया।
मिस यूनिवर्स संगठन के अनुरोध पर वानिया मिलान को उनकी जगह स्पेन का प्रतिनिधि नियुक्त किया गया।

#### प्रवेश और वापसी
2002 संस्करण में अल्बानिया और चीन ने पहली बार भाग लिया, और केन्या (जो आखिरी बार 1995 में शामिल हुआ था), गयाना (1999 में), तथा ऑस्ट्रेलिया, मॉरीशस और नामीबिया (2000 में) ने अपनी वापसी की।
बेलीज़ की करेन रसेल और ग्रेट ब्रिटेन की याना बूथ ने स्थानीय फ्रैंचाइज़ी धारक में बदलाव के कारण प्रतियोगिता से नाम वापस ले लिया।
मिस लेबनान 2001 की, क्रिस्टीना सवाया ने सेकंड इंतिफादा के समर्थन में हिस्सा लेने से इनकार कर दिया, यह कहते हुए कि वह मिस इज़राइल 2002, यमित हार-नॉय के साथ एक ही मंच पर प्रतिस्पर्धा नहीं कर सकतीं।
टर्क्स और कैकोस द्वीपसमूह की युवोंका सेल्वर से प्रतियोगिता में जाने से कुछ सप्ताह पहले ही उनका खिताब छीन लिया गया, और संगठन ने उनकी जगह किसी को नहीं भेजा।
हांगकांग की शर्ली यंग, माल्टा की लोरेडाना ज़मिट, और पैराग्वे की गैब्रिएला रिकेलमे ने अपने-अपने संगठनों के लाइसेंस खोने के बाद प्रतियोगिता से नाम वापस ले लिया। हांगकांग ने 2003 से अपने उम्मीदवारों को मिस चाइना प्रतियोगिता में भेजना शुरू किया।
अर्जेंटीना, बारबाडोस, बोत्सवाना, न्यूज़ीलैंड और ताइवान ने भी राष्ट्रीय प्रतियोगिता न होने या प्रतिनिधि न चुने जाने के कारण भाग नहीं लिया।

### ओक्साना फेडोरोवा का प्रतिस्थापन
सितंबर 2002 में, मिस यूनिवर्स बनने के चार महीने बाद, फेडोरोवा को उनके पद से हटा दिया गया और उनकी जगह जस्टीन पासेक को मिस यूनिवर्स का ताज पहनाया गया। इस तरह फेडोरोवा इतिहास की पहली ऐसी मिस यूनिवर्स बनीं, जिन्हें अपने कार्यकाल के दौरान पद से हटाया गया।
मिस यूनिवर्स संगठन की तत्कालीन अध्यक्ष पॉला शुगार्ट के अनुसार, फेडोरोवा अपनी जिम्मेदारियाँ पूरी नहीं कर पा रही थीं, क्योंकि उन्हें रूस में अधिक समय बिताने की आवश्यकता थी।
मिस यूनिवर्स के रूप में फेडोरोवा से अपेक्षा थी कि वे कई देशों की यात्रा करें और सार्वजनिक कार्यक्रमों में हिस्सा लें, लेकिन उन्होंने इनमें से कुछ जिम्मेदारियों को निभाने से इनकार कर दिया — जिनमें 2002 का मिस टीन यूएसए पेजेंट भी शामिल था।

रूसी टीवी चैनल 2 को दिए गए एक इंटरव्यू में फेडोरोवा ने कहा कि जब मिस यूनिवर्स संगठन ने उनके त्यागपत्र को “पद से हटाया जाना” बताया, तो वह हैरान रह गईं। उनका कहना था कि ताज लौटाने का फैसला पूरी तरह उनका अपना था।
फेडोरोवा के अनुसार, वह रूस में इसलिए अधिक समय बिता रही थीं क्योंकि वह अपनी शिक्षा पूरी कर रही थीं। वह रूस में पुलिस लेफ्टिनेंट हैं, और जब वह मिस यूनिवर्स थीं, तब वह आंतरिक मामलों की अकादमी में अपनी डिसर्टेशन (शोध प्रबंध) पूरी कर रही थीं, जिसे उन्होंने उसी साल अक्टूबर में सफलतापूर्वक प्रस्तुत किया।
फेडोरोवा ने उन अफ़वाहों को भी खारिज किया कि वह गर्भवती हैं, यह कहते हुए कि वह अभी तक विवाहित नहीं हैं।

पहली रनर-अप जस्टीन पासेक को मिस यूनिवर्स 2002 का ताज डोनाल्ड ट्रंप द्वारा न्यूयॉर्क सिटी में आयोजित एक प्रेस कॉन्फ्रेंस में पहनाया गया।

## परिणाम

### प्लेसमेंट

### विशेष पुरस्कार

#### सर्वश्रेष्ठ राष्ट्रीय पोशाक

## प्रतियोगिता

### प्रारूप
2001 की तरह ही, मिस यूनिवर्स 2002 में भी दस सेमीफाइनलिस्ट्स का चयन प्रारंभिक प्रतियोगिता के माध्यम से किया गया, जिसमें स्विमसूट प्रतियोगिता, ईवनिंग गाउन प्रतियोगिता, और क्लोज़्ड-डोर इंटरव्यू (निजी साक्षात्कार) शामिल थे।
इन दस सेमीफाइनलिस्ट्स ने फिर से ईवनिंग गाउन और स्विमसूट राउंड में प्रतिस्पर्धा की, जिसके बाद उनमें से पाँच फाइनलिस्ट्स का चयन किया गया।
इन पाँच फाइनलिस्ट्स ने आगे प्रश्नोत्तर दौर और अंतिम प्रश्न दौर में भाग लिया। इसके बाद मिस यूनिवर्स 2002 और उनकी रनर-अप्स की घोषणा की गई।

### चयन समिति

#### अंतिम प्रसारण
* मार्शल फॉल्क - अमेरिकी फुटबॉल खिलाड़ी
* टायरेस गिब्सन - अमेरिकी गायक, अभिनेता और मॉडल
* मैरिसोल मालारेट - मिस यूनीवर्स 1970 प्यूर्टो रिको से
* क्रिस्टोफर मैकडोनाल्ड - अमेरिकी अभिनेता
* यू-साई कान - चीनी-अमेरिकी अभिनेत्री, होस्ट, मानवतावादी और उद्यमी
* ओसवाल्ड मेंडेज़ - *द अमेजिंग रेस 2* के एक प्रतियोगी
* निकोल मिलर - अमेरिकी फैशन डिजाइनर और व्यवसायी
* जेना ली नोलिन - अमेरिकी अभिनेत्री और मॉडल
* तात्जाना पैटिट्ज़ - जर्मन मॉडल
* एथन ज़ोहन - अमेरिकी टेलीविजन व्यक्तित्व

## प्रतियोगी
इस खिताब के लिए पचहत्तर प्रतियोगियों ने प्रतिस्पर्धा की।

## सन्दर्भ

## बाहरी कड़ियाँ

*मिस यूनिवर्स आधिकारिक वेबसाइट

श्रेणी:मिस यूनीवर्स
श्रेणी:सुन्दरता प्रतियोगिता
श्रेणी:अंतर्राष्ट्रीय सुन्दरता प्रतियोगिता
श्रेणी:वर्षानुसार मिस यूनिवर्स